《愛.回家》保安部鬧不和 「鐵面陳」搞乜10度跑飛鵝山?
2024年04月06日 22:40
東網電視
更多新聞短片
處境劇《愛.回家之開心速遞》捧紅唔少演員,近日「鐵面陳」王致狄終於再有主線劇情,講到鐵面陳因久下人情債,而連累保安部繼而爆不和,其中一幕一眾演員更要上飛鵝山跑步,王致狄接受東網訪問透露當日氣溫只得10度:「其實嗰日早上就係今年最凍嘅日子,好似得10度,咁我哋一班同事都以為嗰日上山就真係好凍啦,我哋就準備充足帶晒暖包,有啲同事仲着咗保暖內衣同埋禦寒用嘅貼身長內褲,點知中午上到山頂上面竟然出太陽,溫度仲突然飆升到十七八度,搞到大家都拍到流晒汗,簡直天氣不似預期,逼出咗我哋嗰日拍攝嘅熱情出嚟。」
講到劇中鬧不和,王致狄就表示戲外大家相當老友:「當然現實生活中我哋一班保安部嘅同事都非常之老友,因為我哋一齊拍愛回家之開心速遞都已經有一段長嘅時間,建立咗有一定嘅默契同埋信任,所以大家都拍攝得好開心,最緊就係我哋繼續一直可以拍落去。」